Bull Run-i csata (1862)
Az Amerikai polgárháború második Bull Run-i ütközetét (konföderációs megjelöléssel a második Manassasi ütközetét) 1862. augusztus 28–30-án vívták. Az Amerikai Konföderációs Államok támadó hadjáratát Robert E. Lee tábornok vezette az Észak-Virginiai Hadsereg élén. Ellenfele John Pope vezérőrnagy az akkor Virginiai-hadseregnek nevezett uniós haderő parancsnoka volt. Az ütközet jóval nagyobb szabású összecsapás lett, mint az egy évvel korábban ugyanitt vívott első Bull Run-i csata.